**Ia nu vă mai bateți atât cu pumnii-n piept,**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ia nu vă mai bateți atât cu pumnii-n piept,

...

Ia nu vă mai bateți atât cu pumnii-n piept,

Că nu faceți nimic pentru această țară,

Sunteți acestei țări cea mai grea povară,

Niciunul dintre voi nu este prea deștept,

Niciunul dintre voi nu-i mai puțin inept!

...

Nu-i veți fi țării noastre de niciun folos,

Oricare dintre voi ar fi la guvernare,

În jurul vostru duhnește-a închisoare

Fiecare dintre voi e-un mare ticălos

Și niciunul dintre voi nu-i mai prejos!

...

Vă lăudați cu școli făcute în străinătate,

Ce mai degrabă-au fost vacanțe prelungite

Și ați venit la neamul care-i pe sfârșite,

Specialiști în șmecherii și dat din coate

Să prindeți un ciolan în țara ce-i pe moarte!

...

Ia nu vă mai bateți atât cu pumnii-n piept,

Dormiți și voi ca noi somnul cel de moarte,

Nici nu vă deșteptați, dormiți pe săturate

Chiar niciunul dintre voi nu e deștept,

Niciunul dintre voi nu-i mai puțin inept!

...

Cum deschideți gura spuneți numai minciuni,

Ce să ne spuneți v-au învățat stăpânii,

Vă purtați de parcă vă sunt dușmani românii,

Iar voi sunteți orice, dar nu sunteți români,

La dragostea de țară și la bun suimț, imuni!